Quauque còp se vedie esguitlar-se ena carnissaria deth cornèr, entre es charraires codinères que lo codejauen, a un joen, de mina quèrra, damb uns libres jos eth braç, qu’en entrar se treiguie eth chapèu, deishant veir eth sudor que baishaue peth sòn front; hège ua prigonda salutacion ara carnissèra estonada, ua auta ath mosso dera carnissaria, demanaue ua costèlha de moton, la pagaue balhant sies o sèt sòus, l’estropaue en un papèr, se la botaue jos eth braç entre dus libres e partie.